मुम्बई में 1960-70 के दशक में करीम लाला, वरदराजन और हाजी मस्तान के नाम का सिक्का चलता था. ये लोग विदेशों से सोना और कपड़ा तस्करी करके भारत लाते थे. उस वक्त विदेशों से सोना और कपड़ा लाने पर प्रतिबंध था. दाऊद इब्राहिम कासकर के पिता मुंबई पुलिस में हवलदार थे. उसी दौर में दाऊद ने अपने भाई शब्बीर के साथ मिलकर तस्करी का काम शुरू किया था. 1981 में करीम लाला ने दाऊद के भाई शब्बीर की हत्या कर दी थी. उसके बाद दाऊद और पठान के बीच जंग छिड़ गई थी. 1986 में दाऊद के साथियों ने करीम लाला के भाई रहीम खान का कत्ल कर दिया. इसके बाद करीम टूट गया. उसने दाऊद से दोस्ती कर ली और अपराध की दुनिया को अलविदा कह दिया.